L’Ajuntament de Cambrils licita el condicionament i l’explotació del bar del Parc del Pinaret — Ajuntament de Cambrils\nL’Ajuntament de Cambrils licita el condicionament i l’explotació del bar del Parc del Pinaret\nEsteu aquí: Inici / Cambrils / Ajuntament / Comunicació / L’Ajuntament de Cambrils licita el condicionament i l’explotació del bar del Parc del Pinaret\nLes persones interessades poden presentar les seves ofertes fins el 28 d’agost La durada de la concessió serà de 10 anys, prorrogable anualment fins a un màxim de 5 anys més\nL’Ajuntament de Cambrils ha tret a licitació el condicionament i posterior explotació de l’activitat del bar del Parc del Pinaret. El bar i espais complementaris tenen una superfície total de 113,46 m2.\nLes persones interessades poden presentar les seves ofertes fins el 28 d’agost i poden consultar les clàusules administratives, la memòria valorada pel condicionament i els plànols a l’espai perfil del contractant del web de l’Ajuntament.\nL’execució dels treballs de condicionament i el subministrament de l’equipament de l’espai per la seva posada en funcionament anirà a càrrec de l’empresa concessionària. Les actuacions a realitzar es detallen a la “Memòria valorada pel condicionament del bar al Parc del Pinaret” elaborada pels serveis tècnics municipals, el setembre de 2016. Es calcula que la inversió necessària per la posada en marxa del bar és de 34.882,86 euros (IVA inclòs).\nS’estableix un termini màxim de 6 mesos per a la finalització de les obres i la posada en marxa de l’activitat. La direcció de les obres serà a càrrec de l’adjudicatari i la supervisió es farà pel tècnic municipal.


Avís legal:Galeria empresarial de la Província de València\nEste lloc web ha sigut desenrotllat i és propietat de l'empresa Sernutec, Servicis i Noves Tecnologies, S.L. (d'ara en avant Sernutec). SERNUTEC comercialitza este lloc web en modalitat de "Programari com a Servici", sent l'galeriaempresarial.es, un dels llicenciataris del mateix.\nL'galeriaempresarial.es actualitza la informació de caràcter local i referida al seu àmbit geogràfic d'actuació.\nL'galeriaempresarial.es té CIF i seu social en\nSi vol contactar amb l'galeriaempresarial.es, pot fer-ho bé per mitjà de correu postal, en la adreça indicada anteriorment, bé a través del correu electrònic a la adreça\nEls textos, imatges, sons, animacions, programari i la resta de continguts inclosos en este lloc web per galeriaempresarial.es, són propietat de l'galeriaempresarial.es. Qualsevol acte de transmissió, distribució, cessió, reproducció, emmagatzematge o comunicació pública total o parcial, ha de comptar amb el consentiment exprés del propietari.\nVd. pot exercir els seus drets d'accés, rectificació, cancel·lació i oposició de les seues dades de caràcter personal, en qualsevol moment per mitjà d'adreça electrònica a l'galeriaempresarial.es o en la adreça


Propostes - Càmping Nàutic Almata - Costa Brava - Girona Propostes - Càmping Nàutic Almata - Costa Brava - Girona\nEl Càmping Nautic Almata està envoltat de ciutats històriques, un mar amb un fons per descobrir, pobles amb encant, gastronomia única i activitats d’aventura excepcionals. Aquí els deixem unes propostes perquè coneguin aquesta meravellosa comarca amb bici, caminant, en cotxe o contractant excursions i activitats al nostre Punt d’Informació.\nAl Càmping Nàutic Almata li ho posem fàcil. Animeu-vos i apunteu-vos als nostres cursets d’iniciació al busseig i practiqueu amb el monitor a les fantàstiques cales de la Costa Brava.\nAiguamolls de l’Empordà ocupaven antigament gairebé tota la badia de Roses i del Baix Ter. A causa de l’expansió agrícola i ramadera, aquella extensa àrea inundada per les aigües va anar desapareixent, procés que es va accentuar a mitjans d’aquest segle per l’explosió del turisme a la zona. La zona que engloba els llacs de la comarca de l’Alt Empordà i els del Baix Empordà va ser declarat parc natural el 1983.\nSi és un apassionat de les aus, els Aiguamolls són el seu destí ideal. En ells podrà observar l’abundant fauna i flora autòctona.\nDescobreixi més d’aquest meravellós paratge passejant pels seus camins.\nA només 15km del Càmping Nàutic Almata, es troba un dels jaciments arqueològics més importants de Catalunya.\nEls grecs es van establir aquí a principis del segle VI abans de Jesucrist, i més tard els romans van iniciar la romanització de la península (s.IIaC) també des d’aquest lloc, no sols per les raons estratègiques que els brindava el Golf de Roses, sinó també per la indubtable bellesa d’aquest enclavament.\nAvui en dia, St.Martí, amb el seu centre restaurat i la seva singular església gòtica és també un destí turístic molt popular. Les seves platges de sorra són d’una bellesa inigualable i d’aigües cristal•lines.\nQui no ha somiat alguna vegada amb volar? Aquest somni pot fer-se realitat a l’escola de paracaigudisme Skydive Empuriabrava, única a Catalunya, líder a Espanya, i que compta amb un gran reconeixement a nivell mundial. A només 10 minuts en cotxe del Càmping Nàutic Almata.Contrate su salto desde nuestro Punto de información o visite su página web www.skydiveempuriabrava.com


Conveni Col·laboració Sa Milana - FUEIB\nDes de Sa Milana ens complau presentar-vos el Conveni Col·laboració que hem signat amb la Fundació Universistat-Empresa de les Illes Balears (FUEIB).\nEl Conveni permetrà que les persones federades amb Sa Milana tinguin accés a la tarifa d'abonament del grup "Col·lectius" que ofereix CampusEsport per l'ús de les instal·lacions esportives de la Universitat de les Illes Balears (UIB).\nCom em puc beneficiar?\nPresenta la teva llicència federativa que acredita que estàs federat amb Sa Milana al mostrador de CampusEsport i t'informaran de les passes a seguir.\nEl cap de setmana del 15 i 16 de juny s'ha celebrat la Formentera All Round Trail, amb arribada de totes les distàncies al Port de la Savina.\nToni Moll va arrancar dissabte a les 9 des del port per fer la distància de 74kms i va completar-la amb un temps de 10h 49' 50'', controlant sensacions i ritmes a l'arena de Formentera de cara a la seva preparació per el Half Sables de Fuerteventura.\nRamon Manzano i Tata Morcillo van fer la Half Round Formentera, aconseguint arribar a meta amb un temps de 4h 48' 52'' i 6h 15' 35'', respectivament.\nNa Laura Fernandez estava apuntada a la Tros de FART, pero va arribar amb unes molèsties al isquio i per precaució no va fer la cursa.\nNa Carme Barceló sí que la va fer i la va completar en 2h 36'.\nEnhorabona als finishers i ànims a na Laura Fernández, que ben aviat estiguis recuperada!\nEl diumenge 16 de maig s'ha celebrat la CxM Puigpunyent, amb sortida i arribada al mateix poble, pujant al Galatzó. 15,5 km de distància i 973m de desnivell positiu. La curs forma part de la Copa Balear de CxM.\n19 milanes varen participar, volant ben alt com sempre i destacant els següents podis:\nAndreu Capó: 2n Sub20M (15è absolut)\nMariano Escuín: 1r M50\nPep Nicolau: 1r M60\nMaria del Mar Cuesta: 2a absoluta\nÀngela Llabrés: 1a sub20F (3a absoluta)\nVicente Campos: 2n M60\nIndhira Carolina Oquero: 2a F50\nEnhorabona a tots!


El Govern canvia el criteri pel toc de queda (i s'allargarà encara més)\nEl toc de queda afectarà aquells municipis que tenen una incidència acumulada de 125 casos per cada 100.000 habitants en els últims set dies\nper Blai Melgar / Europa Press 17/08/2021 12:41h\nEl Govern de la Generalitat ha aprovat aquest dimarts prorrogar una setmana el toc de queda com a mesura de contenció de la pandèmia de Covid-19. La mesura, que perllonga l'actual, entrarà en vigor a partir del divendres. El toc de queda, per tant, s'allargarà fins el proper 3 de setembre.\nEn un comunicat, ha anunciat que el Procicat també ha decidit baixar a 125 casos per cada 100.000 habitants la incidència acumulada a set dies. S'assegura que la mesura s'aplica únicament als municipis de més de 5.000 habitants.\nEn total es proposa una llista de 148 municipis —125 per tenir una incidència acumulada superior a la permesa i 23 per estar envoltats per municipis afectats—, per la qual cosa hi ha 28 municipis menys que en l'anterior actualització del toc de queda.\nArgimon ja ho avançava ahir mateix\nEl conseller de Salut, Josep Maria Argimon, ja explicava ahir que el Govern optaria per perllongar la norma. El motiu, molt clar: limitar les festes nocturnes i així reduir al màxim el contacte entre els més joves.\nA part, el conseller va animar la població a vacunar-se contra el coronavirus com a «cita més important a l'estiu». També va assegurar que no és incompatible amb les vacances. «No és escollir entre vacunació i vacances. Ho podem fer tot», ha afirmat en declaracions a la premsa des de Prada (Conflent), on ha participat a la Universitat Catalana d'Estiu.\nArgimon no ha avançat si la comissió delegada del Govern demanarà endurir les restriccions per evitar contagis de covid-19 com el toc de queda nocturn però ha assegurat que la reunió analitzarà «els pros i contres». "Des del punt epidemiològic sí que necessitem aquesta restricció horària", ha defensat, per impedir interacció social de matinada.


Les Llars del Seminari estalviaran un 30% de l'electricitat amb plaques solars | Lleida.com\nLes Llars del Seminari tindran plaques solars gràcies al conveni firmat entre la cooperativa d’energia verda Som Energia i la Fundació Entre Tots i per al Bé de Tothom, que gestiona aquestes llars socials. Dirigit directament a pal·liar la pobresa energètica, el projecte permetrà que les 19 famílies de les Llars del Seminari, que es troben en situació de vulnerabilitat social o econòmica, puguin estalviar a prop del 30% la seua despesa energètica anual.\nActualment, el consum elèctric de les Llars, incloses les despeses dels pisos de les famílies i del consum de les rentadores comunitàries i de l’ascensor, és de prop de 9.000 euros anuals. Amb aquesta nova instal·lació, les despeses es reduiran fins a 6.250 euros, cosa que es tradueix en el 39% de l’electricitat que ara consumeixen.\nEl pressupost del projecte, que podria estar llest per a aquesta primavera, va a càrrec de Som Energia, que farà un donatiu de 23.758,35 euros provinentes de les aportacions solidàries i voluntàries que es poden fer a través de la factura de la llum i que es destinaran íntegrament a la instal·lació de la coberta fotovoltaica a la teulada de l’edifici.\nEn la firma del conveni van participar el vicari general, Josep Anton Jové, per part del bisbat de Lleida, Carles Sanmartín, per part de la Fundació Entre Tots i per al Bé de Tothom, i Xavier Hernández, de Som Energia.\nUna altra família de les Llars del Seminari pot deixar el pis al prosperar


Identificada una causa de la resistència al tractament del càncer de colon - Notícies - IMIM Institut Hospital del Mar d'Investigacions Mèdiques\nL’estudi es publica en el darrer numero de la revista Nature Medicine\nMetges i investigadors de l’Hospital del Mar i del seu institut de recerca, l’IMIM, han liderat un estudi on es descriu un nou mecanisme de resistència farmacològica en càncer. Aquest nou mecanisme consisteix en una mutació en un oncogen anomenat EGFR (receptor del factor de creixement epidèrmic) que causa resistència al tractament amb el fàrmac anomenat cetuximab, anticòs monoclonal que ataca específicament l’EGFR.\nEn l’estudi es demostra, tant en models de laboratori com en pacients amb càncer de colon, que aquesta mutació apareix en el decurs de la malaltia i que, quan apareix, causa que el fàrmac deixi de funcionar i el tumor creixi. Aquesta troballa beneficiarà un número important de pacients doncs el càncer colorectal és el segon tumor més freqüent i cetuximab és un fàrmac que s’utilitza habitualment per tractar aquest càncer.\nA més i molt rellevant és el fet que els tumors que adquireixen aquesta mutació sí que responen al tractament amb un altre fàrmac similar, anomenat panitumumab, també disponible per a ús clínic. Això té implicacions clíniques importants, doncs obre la possibilitat a plantejar assajos clínics per a confirmar l’eficàcia de panitumumab en pacients amb càncer de colon que deixen de respondre a cetuximab, ampliant en última instància el ventall terapèutic dels pacients amb aquest càncer.\nLa rellevància d’aquest estudi també ve donada pel fet que aquest és el primer cop que s’identifica en el camp de l’oncologia una mutació en el lloc d’unió a l’anticòs com a mecanisme de resistència. Per aquest motiu, serà interessant veure si també existeixen mutacions similars que causin resistència a altres anticossos farmacològics freqüentment usats per a tractar altres càncers com el de mama.\nAquest és doncs un mecanisme de resistència completament nou a un fàrmac molt utilitzat en un càncer amb gran incidència i amb implicacions clíniques importants en el tractament dels pacients amb aquest tipus de càncer.\n“El descobriment d’aquesta mutació pot explicar a nivell molecular el benefici obtingut per alguns pacients amb càncer de colon tractats amb panitumumab i la no efectivitat en el tractament amb cetuximab” explica Clara Montagut, metgessa adjunta del servei d’Oncologia de l’Hospital del Mar i investigadora de l’IMIM, que ha liderat aquest estudi.\nEl càncer colorectal és el tumor més freqüent en homes i dones i la seva incidència va en augment, sent la primera causa de mort per càncer quan s’analitzen conjuntament els casos en homes i dones. No obstant, en la darrera dècada, el tractament s’ha revolucionat amb la introducció de nous fàrmacs quimioteràpics i tractaments dirigits a dianes cel·lulars, com els fàrmacs o anticossos monoclonals utilitzats en el tractament del càncer colorectal. El Dr. Joan Albanell, cap de servei d’Oncologia Mèdica de l’Hospital del Mar i cap del grup de recerca autor de l’estudi afirma que: “Aquest nou tipus de mutació desemmascara una de les causes de per què la teràpia del càncer amb anticossos monoclonals pot deixar de funcionar en un moment donat, i sobretot, ens obre les portes a buscar solucions.”\nConclou la Dra. Montagut: “Aquests resultats justifiquen el desenvolupament de proves per a detectar aquesta mutació en els pacients que estan sent tractats amb cetuximab per un càncer colorectal. Estudis posteriors hauran de validar també si aquesta mutació contribueix a l'adquisició de resistència a cetuximab en altres tumors on també s’utilitza, com els de cap i coll.”\nL’estudi s’ha fet amb col·laboració amb investigadors del Centre de Regulació Genòmica (CRG), del Vall d’Hebron Institut de Recerca (VHIR) i del centre Genentech d’Estats Units. El grup està actualment treballant per a determinar la prevalença de la mutació i veure si succeeix en pacients amb altres tipus de tumors que també reben cetuximab.\n“Epidermal growth factor receptor mutation conferring cetuximab resistance in colorectal cáncer” Clara Montagut, Alba Dalmases, Beatriz Bellosillo, Marta Crespo, Silvia Pairet2, Mar Iglesias, Marta Salido, Manuel Gallen, Scot Marsters, Siao Ping Tsai, André Minoche, Seshagiri Somasekar, Sergi Serrano, Joaquim Bellmunt, Heinz Himmelbauer, Ana Rovira, Jeff Settleman, Francesc Bosch, Joan Albanell. Nature Medicine. DOI: 10.1038/nm.2609.\nVeure nota de presma (pdf)


Ximo Puig: “Hem de treballar per una transició ecològica justa que garantisca l’ocupació i atalle l’amenaça climàtica” – Infodiari\nXimo Puig: “Hem de treballar per una transició ecològica justa que garantisca l’ocupació i atalle l’amenaça climàtica”\n14 febrero 2020, 6:17 PM\nEl president de la Generalitat reitera que “no es pot permetre una altra revolució que acabe afectant la igualtat” i per això indica que “la solució per a lluitar contra l’emergència climàtica és la socialdemocràcia”\nXimo Puig incideix en la preocupant situació d’emergència climàtica que viu la Comunitat i adverteix que el canvi climàtic “té conseqüències i acaba alterant també les condicions de l’economia i de la societat”\nValència, 14 de febrer de 2020.- “Hem de treballar per una transició ecològica justa que garantisca l’ocupació i atalle l’amenaça climàtica”. Així ho ha assenyalat el *president de la Generalitat i secretari general del PSPV-PSOE, Ximo Puig, durant la jornada “La Transició Energètica: una Oportunitat” celebrada hui a València i organitzada per el ‘Espai de Reflexió María Cambrils’. En aqueix sentit, Ximo Puig ha considerat que els dos pilars fonamentals de la sostenibilitat són “mantindre l’ocupació, i, al mateix temps, deslliurar-nos de l’amenaça de l’emergència climàtica”.\nAixí mateix, el president de la Generalitat ha indicat la necessitat que “el gran pacte verd valencià estiga alineat amb el Green New Deal europeu” i ha explicat que, en tot aquest procés de transició energètica “no es pot deixar a ningú al marge”, per la qual cosa ha demanat que “el creixement i la sostenibilitat vagen compassats”. Ximo Puig també ha apel·lat a la “corresponsabilitat” en la lluita contra el canvi climàtic i ha assenyalat que a pesar que els governs tenen més pes “la responsabilitat individual és molt important”. En aqueix sentit, el *president ha explicat que la Generalitat Valenciana ja ha pres partit en aquesta lluita i s’ha marcat com a objectiu “que l’any 2023 que tots els edificis públics siguen sostenibles i amb energia neta”.\nEl secretari general dels socialistes valencians ha incidit en la preocupant situació d’emergència climàtica que viu la Comunitat: “La zona del Mediterrani és la zona zero i no estem parlant del que passarà en el futur, sinó del que ja està passant” i ha explicat que aquest canvi climàtic “té conseqüències i acaba alterant també les condicions de l’economia i de la societat”.\nD’altra banda, Ximo Puig ha recordat que la lluita contra el canvi climàtic “també passa per acabar amb el bloqueig burocràtic que existeix a vegades amb les energies renovables” i ha volgut posar en valor en pla ‘Agilita’ per a portar tot això a cap.\nFinalment, Ximo Puig ha reiterat que no es pot permetre “una altra revolució que acabe afectant la igualtat”: “Si el desitjable és el creixement i la sostenibilitat, la solució per a lluitar contra l’emergència climàtica és la socialdemocràcia”, ha conclòs.\nL’acte s’ha iniciat amb un col·loqui sota el nom “Cap a un nou model de participació en el mercat de l’energia. Comunitats d’Energia. Del consumidor passiu al *prosumidor” en el qual han participat la secretària de Creixement i Ocupació de la CEN del PSPV-PSOE, Blanca Marín; la secretària de Canvi Climàtic de la CEN del PSPV-PSOE, María Diago; el president de AVASEN, Marcos Lacruz; l’alcalde Llíria, Manolo Civera i l’expresidenta de ASGECO, Ana Ceballo. Després d’aquest col·loqui, ha tingut lloc el diàleg “La transició energètica, una transició justa i una oportunitat de desenvolupament industrial” on ha participat el president Ximo Puig; la directora general d’Indústria, Energia i Mines, Empar Martínez; el secretari general d’Indústria del MINCOTUR, Raül Blanco; el president de AMPERE ENERGY, AFELA I AEDEN, Vicente López- Ibor Major i el secretari general de la UGT-PV, Ismael Sáez.\nLa entrada Ximo Puig: “Hem de treballar per una transició ecològica justa que garantisca l’ocupació i atalle l’amenaça climàtica” se publicó primero en pspvpsoe.\nCalvo: “Reclamar uns preus justos en origen és una causa justa i per això el PSPV-PSOE sempre estarà al costat del sector”\nMichel Montaner: “Els acords i la política útil dels socialistes milloraran el servei de Rodalíes després dels anys d’inacció del PP”


El nou servei de neteja es presenta a les associacions de veïns\nEl Consell es va reunir al CC La Sardana\nEn una trobada ahir a la tarda, el govern municipal va explicar els aspectes tècnics i de benefici ambiental que comportarà la seva posada en marxa\nL'equip de govern de l'Ajuntament de Vilanova i la Geltrú va presentar ahir dijous el nou servei de neteja viària i recollida d'escombraries en el Consell Municipal d'Associacions de Veïns, reunit al Centre Cívic La Sardana. El regidor de Serveis Viaris, Juan Luís Ruiz, va exposar que el recent contracte amb l'empresa SUFI optimitza els recursos i n'aporta de nous, tant humans com tècnics. L'entrada en funcionament del nou servei, que es veurà d'aquí a uns dies, s'acompanyarà d'una campanya de sensibilització sobre la importància de reciclar.\nA banda dels serveis regulars com la neteja o recollida d'escombraries, la concessionària SUFI s'ocuparà també d'altres tasques puntuals, com l'eliminació de pintades o la neteja mecànica de platges. Segons el Juan Luís Ruiz, aquest fet "permetrà alliberar personal de la Unitat de Serveis Municipals", que podrà desenvolupar altres funcions. El regidor va informar els representants veïnals de la renovació de la flota mecànica, amb 49 vehicles, i de tot el parc de contenidors, que en seran 1.900 i totalment accessibles.\nPel que fa a la campanya de sensibilització, la segona tinent d'alcalde i regidora de Participació i Medi Ambient, Iolanda Sánchez, va remarcar que "no es parteix de zero, val la pena destacar la feina que s'està duent a terme, per exemple, a les escoles des de l'Agenda 21 Escolar". Segons dades municipals, els anys 2008 i 2009 ha disminuït lleugerament el volum de brossa recollit a la ciutat respecte d'anys anteriors. La presentació va comptar també amb tècnics de l'empresa SUFI, que s'han compromès a implantar les ISO (certificats de qualitat) ambientals en tot el seu servei.\nEls membres de les associacions de veïns van preguntar sobre els punts conflictius de recollida de brossa, el mal ús dels contenidors, la neteja dels torrents i la campanya de sensibilització. Els responsables municipals van explicar que amb els nous contenidors, la capacitat de recollida augmenta entre un 50 i un 60%, que es faran accions específiques adreçades als comerços perquè recullin adequadament el cartró i que hi haurà una línia telefònica perquè la ciutadania pugui notificar qualsevol problema. El nou servei disposarà d'una unitat per actuar en aquells llocs on hi hagi incidències i d'una oficina d'atenció als usuaris i usuàries.


Comença la venda d'entrades per al nou espectacle del Cirque du Soleil\nAndorra Turisme difon un vídeo per mostrar com serà la nova distribució de l'escenari d'Scalada Stelar\nCom serà el nou espai d'Scalada?\nL'escenari de 37,5 metres de llarg per 12 metres d´ample estarà situat al centre del recinte del Parc Central.\nA partir de demà els usuaris preregistrats a www.visitandorra.com ja podran comprar les entrades assegudes i reservar les entrades gratuïtes per assistir a l´espectacle Scalada Stelar. Uns dies més tard, en concret a partir de l'11 d´abril, s´obrirà la venda i la reserva al públic en general, segons ha informat avui Andorra Turisme.\nD´aquesta manera, tant la reserva de les entrades de peu com la compra de les entrades assegudes es farà a través de la pàgina web http://scalada.visitandorra.com. La compra d´entrades assegudes es podrà realitzar també a l´Oficina de Turisme d´Andorra la Vella i als Grans Magatzems Pyrénées a partir del dimarts 11 d´abril. De moment, l'ens ha detallat que els hotelers, comerciants, centres d´oci i agències de viatge del país ja han adquirit un 61% de les entrades disponibles per posar-les després a la venda amb diferents paquets turístics.\nNou escenari i nova distribució de les graderies\nUna de les principals novetats d´enguany serà la diferent distribució de l´escenari i les graderies, respecte les edicions anteriors, que permetrà a l´espectador gaudir de la funció des de diferents punts de vista i a més, estar més a prop de l´escenari. En aquesta ocasió, l'escenari de 37,5 metres de llarg per 12 d´ample se situarà al centre del recinte del Parc Central.\nA la banda esquerra es construirà una estructura amb una graderia amb 1.250 seients i s´habilitarà un espai per a 1.250 persones dempeus. A la banda dreta, just al costat de l´escenari, hi haurà un espai per a 1.250 persones de peu i s´hi col·locarà una altra graderia per a 1.250 persones assegudes, mentre que una passarel·la connectarà l´escenari amb la graderia de la dreta. Aquest nou disseny i col·locació de l´escenari i de les graderies permetrà, tal com s'addueix des d'Andorra Turisme, "millorar la visibilitat a tot el públic i així, augmentar la connexió entre els artistes i els espectadors".\nScalada Stelar es representarà de l´1 al 30 de juliol a les 22 hores. Aquest serà el darrer espectacle de la saga Scalada que es podrà veure a Andorra en 22 representacions i que, en aquesta cinquena edició, també tindran lloc en un recinte cobert similar al que ja es va instal·lar l'any passat. D´aquesta manera, les possibles inclemències meteorològiques no afectaran al desenvolupament de l´espectacle.\nEl ue deu ser "Stelar" deu ser " l'Scalada" de gruix d' alguna butxaca!\nNou? números vells que circulen fa 3 i 4 anys per altres països i actors que comencen les practiques aquí o els que ja es jubilen i no actuen enlloc més. Si a port Aventura pagant menys els hi han muntat un espectacle de primera. Deixeu d'enganyar si us plau, que hi ha què viatgem i fa anys.


Ajuntament de Borriana - Cinc picaports visiten el Paisatge Protegit de la Desembocadura del riu Millars\nLa guarderia rural del Consorci gestor del Paisatge Protegit de la Desembocadura del riu Millars format pels ajuntaments de Borriana, Almassora, Vila-real, la Diputació de Castelló i la Generalitat Valenciana ha informat de la visita de 5 picaports (Plegadis falcinellus) o també coneguts com a rovellats precisament pel color rovell de la ploma. Les aus han sigut observades en dues zones molt concretes del tram baix del riu però que comparteixen una característica comuna com és la presència d'aigua: en la confluència entre el Millars i la rambla de la Viuda, entre els termes d'Almassora i Vila-real, i en la zona de Carnissers, entre els termes de Borriana i Almassora. «Fins ara el Consorci del Paisatge Protegit de la Desembocadura del riu Millars no disposava de cap cita d'aquesta espècie. Aquestes setmanes estem veient prou quantitat de picaports principalment de pas. Però recentment hem pogut constatar la presència de 4 individus que estaven parats alimentant-se en els prats verds en la zona de Carnissers, que en eixe moment duia aigua. També vam veure un individu volant baix en la confluència del Millars amb la rambla de la Viuda, un enclavament que sempre presenta una làmina d'aigua», ha indicat el guarda rural del Consorci riu Millars, Gonzalo Juan.\nFins fa pocs anys els picaports eren aus molt rares i escasses als aiguamolls valencians. L'única colònia reproductora es va establir fa uns anys a les maresmes del riu Guadalquivir amb un miler d'individus segons dades de la Societat Espanyola d'Ornitologia, SEO-Birdlife. Des d'aquest enclavament han anat lentament recolonitzant altres aiguamolls del nord-est de la península Ibèrica. Es tracta d'una au inconfusible per la seua grandària, el bec corb, les potes llargues i les tonalitats marró fosc de les plomes que semblen rovellades. El picaport és l'únic ibis que habita de forma natural Europa. Des de fa uns 5 anys és fàcil trobar-los no massa lluny del Paisatge Protegit de la Desembocadura del riu Millars, concretament als estanys d'Almenara i als arrossars i melonars de la Llosa quan s'inunden a l'hivern.\nEl tram baix del Millars al seu pas pels termes municipals d'Almassora, Borriana i Vila-real torna a ser un riu autèntic quan presenta de nou un cabal constant d'aigua des de l'embasament del Sitjar, a Onda, fins a la Mediterrània. El fet que de nou el riu portara aigua, gràcies a solta des del pantanet de Santa Quitèria i l'assut Comunitari d'Almassora hi ha contribuït a la presència d'aquestes precioses aus camallargues que poques vegades abans s'havien deixat caure pel Paisatge Protegit de la Desembocadura del riu Millars.


Desvalls i de Vergós, Manuel\nD DE 1 Col·laborador/a 37 Visites Bústia de suggeriments\nDesvalls i de Vergós, Manuel (s XVIII) HIST Portaveu de governació de la Corona d’Aragó entre els mesos de febrer i juliol de 1715. Substituí en el càrrec el sergent major Álvaro Scorsia y Ladrón , que ocupà el càrrec de manera interina mentre s’esperava la seua arribada. El seu nomenament, el febrer del 1715, va tenir lloc després de la caiguda de Barcelona en mans de les tropes borbòniques l’11 de setembre de 1715 i, per tant, quan la guerra de Successió es podia ja considerar perduda per als partidaris del candidat austriacista. No hi ha gaires informacions referides a aquest governador, se sap que passà per Palma l’11 de febrer de 1715 abans d’incorporar-se al seu càrrec a Eivissa. L’arribada de les tropes borbòniques el 4 de juliol de 1715 posà fi al seu manament. El seu substitut va ser Daniel Sullivanc , primer Governador militar d’Eivissa i Formentera. [EPG]


Benet XVI endureix les condicions de votació per a l'elecció del pontífex\nEl papa, Benet XVIm ha endurit les condicions de votació per a l'elecció del pròxim pontífex, retirant per iniciativa pròpia una reforma aprovada per Joan Pau II en la qual es permetia la majoria simple en les votacions dels cardenals si, després de tres dies de conclave, cap dels candidats no obtenia almenys dos terços de les paperetes. Així, la fumata blanca requerirà un consens amb el qual es pretén evitar la instauració de minories de bloqueig.\nBenet XVI publicà ahir per iniciativa personal una reforma que elimina l'alteració instaurada pel seu predecessor en el sistema de votació. Joan Pau II va aprovar l'any 1996 el document Universi Dominici Gregis, una alteració del procés en el qual validava l'opció de la majoria simple si cap dels cardenals no obtenia almenys dos de cada tres vots després de diversos dies de conclave.\nEl papa actual signà l'11 de juny un breu document en llatí en el qual estableix la reforma per recuperant una tradició de segles perduda fa onze anys. L'apartat que no canvia del sistema d'elecció és l'edat màxima permesa per disposar del dret vot, 80 anys.


De gent i de llocs: L’enigma Padró (II): avancem dues passes\nL’enigma Padró (II): avancem dues passes\nFa temps iniciava una sèrie dedicada al cognom Padró, un dels més enigmàtics i alhora interessants de la meva genealogia. La meva recerca del cognom, carregat de llegendes, es fonia en el naixement del meu besavi 3er, Ignasi Padró Cornet, que tots els documents situaven a Sant Feliu del Racó, mentre que la llegenda familiar els citava com a procedents de Manresa, i provinents de família noble. La documentació fins el moment era força pobra, ja que en la partida de naixement del seu fill (Josep PADRÓ CANUDAS *1846 a Manresa) només hi constava el nom dels pares, Ignasi Padró Cornet i Maria Canudas i la professió del pare: fuster. La línia es perdia i no quedava clara la procedència dels avis.\nTot es va començar a aclarir quan un conegut historiador em va enviar una còpia del testament d’Anton CORNET i BOHIGAS, datat l’any 1815 a Manresa, on es nomenava marmessor testamentari el seu gendre Macià PADRÓ casat amb la seva filla Maria CORNET. Aquesta era la primera dada concreta que havia rebut, d’un matrimoni Padró-Cornet, possibles pares d’Ignasi Padró. A més redreçava la recerca cap a Manresa. Finalment vaig trobar a l’Arxiu Comarcal de Manresa, el registre de matrimoni entre “Ignacio Padró, joven carpintero, hijo de Matías carpintero y Maria Cornet, con Maria Camps, viuda, hija de Pedro Juan Canudas labrador y Rosa Cañellas”, l’any 1840. Aquesta era la dada que em faltava. El meu besavi 3er, Ignasi Padró Cornet, tenia com a pares a Macià (els espanyols del XIX són molt propensos a canviar aquest nom per Matías) Padró i Maria Cornet. Encara més, del testament es desprèn que els avis materns eren Anton Cornet Bohigas, fabricant de vels de Manresa i Maria Serrahima.\nTot i fer un petit avenç, s’obren nous dubtes. Primer: aquests Padró, quina relació tenen amb la família d’escultors i retaulistes Padró que surten citats a vegades com a fusters i com a escultors. Segon: la llegenda familiar que situa els Padró com a comtes de Serrahima, ja té un punt on agafar-se, l’avia d’Ignasi Padró és una Serrahima (en tot cas, la noblesa sembla que no vindria dels Padró). Tercer, i potser el més fàcil: Per què Ignasi Padró va néixer a Sant Feliu del Racó? La resposta a aquesta darrera pregunta podria ser que, si calculem el naixement d’Ignasi a l’entorn de 1810, ens trobem amb que els Francesos van incendiar la ciutat de Manresa l’any 1811, i és possible que la família hagués de fugir tot seguint el camí ral que, per Pont de Cabrianes, mena fins a Barcelona passant prop de Terrassa i Sabadell, l’actual Parc Natural de Sant Llorenç. Però així i tot, quina relació podien tenir amb els Padró de Sentmenat?\nA més, em permet obrir noves vies de recerca amb els Cornet i els Serrahima. A veure quin suc en puc treure.\nEl referent és Montserrat Padró Ferrer (*1885 Sant Cugat Sesgarrigues + 1975 Barcelona), filla de Josep PADRÓ CANUDES (*Manresa 1846 +Barcelona 1935).) i Llúcia FERRER FERRANDO (*1860 Sant Cugat Sesgarrigues +1947 Barcelona), i néta d’Ignasi Padró Cornet (* v.1810 Sant Feliu del Racó + Manresa) i Maria CANUDES CAÑELLAS (* Salelles c. 1816 + Manresa c. 1890).\nPublicat per Joffre Carrera a 15:20\nHola me llamo Jose Alejandro Pugnaire Padro, mi abuelo era Ricardo Padro Acosta de Manresa me gustaria contactar contigo gracias. te dejo me email alejandro@vionlabs.com Gracias\n13 de març de 2012, a les 19:20\na Palau-Solita i Plegamans (proper a Sant Feliu del Racó) hi ha un can Padró amb hereus d'aquest cognom documentats al menys desde el 1396\n25 d’abril de 2013, a les 19:54


Les vacances mantenen el creixement del PIB espanyol\nL'augment del consum i les inversions contrarresten la davallada de les exportacions\nper Redacció VIA Empresa Barcelona. 31 d’octubre de 2019 11:37\nEl PIB espanyol manté el seu creixement al 0,4% | iStock\nEl PIB espanyol ha augmentat durant el tercer trimestre de l'any un 0,4%. El creixement s'ha mantingut durant els mesos de vacances al mateix ritme que el trimestre anterior gràcies a la millora del consum i les inversions durant els mesos d'estiu. D'aquesta manera, el producte interior brut continua avançant al menor ritme dels darrers tres anys, segons les dades que ha avançat l'Institut Nacional d'Estadística (INE).\nEntre juliol i setembre, la despesa en consum ha pujat un 1%, nou dècimes més que al segon trimestre. Destaca especialment el consum de les llars, amb un increment d'un 1,1%, el major creixement des del primer trimestre del 2017. La despesa pública també ha registrat una millora, d'un 0,9%. Pel que fa a les inversions, s'han disparat les de maquinària, béns d'equip i sistemes d'armament, un 7%. Al segon trimestre, aquestes van baixar un 1,7%. En canvi, la inversió en habitatge ha estat negativa durant el tercer trimestre, amb un descens del 2,6%.\nDades de l'evolució del PIB espanyol | Europa Press\nLes exportacions també han disminuït un 0,8%, mentre que entre abril i juny havia augmentat un 1,7% en taxa interanual. Les importacions, en canvi, han accelerat el seu creixement fins a l'1,3%. En comparació al tercer trimestre del 2018, el PIB ha crescut un 2%. Les dades suposen que l'economia de l'Estat espanyol encadeni 23 trimestres consecutius a l'alça en taxa interanual.\nPer sota de l'objectiu\nTot i les bones xifres, el creixement no arriba a l'objectiu que s'havia fixat el Govern espanyol per enguany, del 2,1%. El mateix executiu va rebaixar les previsions a l'esborrany de pressupost que va fer arribar a Brussel·les. D'aquest 2% d'augment, la demanda nacional és responsable de l'1,8%, mentre que només dues dècimes responen a la demanda externa, vuit menys que al trimestre anterior.\nMés info: La UE renya l'Estat espanyol pels pressupostos\nPel que fa a llocs de feina a temps complet, les dades de l'INE mostren un augment del 0,1% en comparació al trimestre passat, mentre en taxa interanual l'avanç ha estat d'un 1,8%. Això suposa que l'ocupació creix al menor ritme dels darrers cinc anys, període en què s'ha recuperat dels principals efectes de la crisi. Els sectors de la construcció i serveis van moderar el seu creixement interanual en ocupació i van augmentar un 2,2% i un 1,9% respectivament. La indústria ha registrat un avanç del 2,6% i l'agricultura ha destruït llocs de feina, amb un retrocés d'un 1,7%.\nEl Banc d'Espanya retalla quatre dècimes el creixement del PIB


Es presenten 18 propostes d'usos per a l'equipament de la Font del Rieral - Ajuntament de Santa Eulàlia de Ronçana\nPortada > Actualitat > Notícies > Es presenten 18 propostes d'usos per a l'equipament de la Font del Rieral\nEs presenten 18 propostes d'usos per a l'equipament de la Font del Rieral\nAra comença la tercera fase del procés participatiu, en la que s'avaluarà la viabilitat d'aquestes propostes\nAquest diumenge va finalitzar la segona fase del procés participatiu per decidir el futur de l'equipament de la Font del Rieral, en la qual la ciutadania de Santa Eulàlia de Ronçana ha presentat diferents propostes d'usos per a l'edifici. En total, s'han presentat 18 propostes, 15 de les quals en línia a través de la plataforma Decidim i tres s'han entregat presencialment al Punt Jove La Taka.\nA més, unes 30 persones han participat a les dues sessions en línia d'elaboració conjunta de propostes, que van tenir lloc el 24 i el 31 de març. D'aquestes sessions en van sorgir 12 propostes més, que coincidien amb les presentades a través del Decidim i, per tant, les idees eren repetides.\nEntre les propostes hi ha un espai per a joves, un centre d'interpretació i recuperació del riu Tenes, un espai per a músics, un hub tecnològic o mantenir l'ús inicial de l'edifici com a escola bressol.\nLa tercera fase del procés participatiu comença ara i consta de la validació d'aquestes idees. Una comissió tècnica formada per personal tècnic municipal de les àrees i departaments relacionades amb les propostes que s'hagin presentat valorarà la seva viabilitat tècnica i econòmica, que han de contemplar un cost màxim de la rehabilitació interior i l'adaptació de l'equipament de 100.000 euros. Es tindran en compte criteris com la viabilitat tècnica de l'adaptació de l'equipament per als usos plantejats, la viabilitat del desenvolupament futur de l'ús (quins recursos personals i materials es necessitaran per poder-hi fer l'ús proposat), donar resposta a una necessitat existent i contrastada del municipi, els usos considerats d’interès general i que els usos que no comportin desigualtat de gènere ni discriminació.\nLa comissió tècnica s’encarregarà d'elaborar un informe amb els resultats de la validació que es difondrà a través dels canals de comunicació municipals i s’enviarà a totes les persones participants en el procés.\nLes propostes que superin aquesta fase se sotmetran a la votació ciutadana, entre el 31 de maig i el 13 de juny a través de la plataforma Decidim. No obstant, la ciutadania amb menys accés o menys habituada als canals virtuals rebran el suport municipal necessari per tal de fer efectiva la seva votació als equipaments municipals. El servei de suport per a les votacions es realitzarà els dies 1, 2, 3, 8, 9 i 10 de juny. L'horari serà de 9h a 13.30h i de 16h a 19h (dies 2 i 9 només al matí) al Punt Jove La Taka (Plaça de l’Ajuntament).\nFinalment, el procés acabarà amb la cinquena fase, el retorn. En aquest darrer tram es farà difusió a tota la ciutadania dels resultats del procés i les votacions.


vamos, escapulados!: de gener 2014\nPrèvia Europa - Castelldefels; a pel primer triomf de la segona volta\nDesprés de 3 empats consecutius, només hi ha un resultat que valgui: guanyar. El líder de Tercera ha de tornar a sumar de 3 en 3 per mantenir a ratlla els cada vegada més nombrosos perseguidors que aspiren a desbancar-lo. Toca també recuperar punteria de cara al gol, i és que l'equip porta 4 jornades seguides que no és capaç de marcar més d'un gol per partit. I, a més, com reflectia el tècnic Pedro Dólera després de l'últim partit a casa, l'Europa li deu una alegria al públic que s'apropa cada jornada de partit al Nou Sardenya a animar de manera incansable a un equip cridat a grans fites aquesta temporada.\nAitor, a punt per debutar (FOTO: Àngel Garreta / CEEuropa.cat)\nSi en les darreres dues jornades han debutat Albert Vivó i Albert Cuadras, diumenge pot ser el torn del tercer reforç d'hivern: Aitor Ramírez. Tant ell com Camacho, Rovira o Diego (entrevistat aquesta setmana a Mundo Deportivo) han d'aportar el desequilibri i la imaginació per bandes per desembussar partits travats davant rivals forts defensivament com el Castelldefels. Precisament un d'aquests atacants, Camacho, no podrà jugar diumenge contra el seu ex-equip per acumulació de targetes. I aquest serà un aspecte del joc a tenir molt en compte, i és que 6 futbolistes escapulats jugaran sota l'amenaça que si veuen una groga es perdrien el derbi a casa contra la Munta de la setmana següent: Javi Lara, Alberto, Javi León, Cebri, Valderas i Rafa Leva. Per cert, aquesta setmana s'ha fet oficial que l'Europa-Montañesa del dia 9 de febrer es podrà veure per internet a través del portal web de BTV.\nPrecisament a BTV, el tècnic escapulat Pedro Dólera avisa del perill del partit de diumenge:\nFONT: BTV Esports (Carles Alcoyent)\nFOTO: Àlex Gallardo / UE Castelldefels.com\nPoca broma amb el Castelldefels, perquè poc té a veure amb aquell equip defensivament tou a qui l'Europa va derrotar en la darrera Diada amb doblet de Javi Sánchez. I és que només hem de mirar les xifres acumulades darrerament per l'equip mariner per adonar-nos del pas endavant que ha fet en rendiment i fiabilitat: la setmana passada va derrotar 2-0 a la Montañesa, acumula dos triomfs consecutius, fa 9 jornades que no perd (17 de novembre, 0-1 amb el Vilafranca)... i ja suma 3 mesos i mig sense caure derrotat com a visitant! (13 d'octubre, 1-0 a Ascó). Així que millor que ningú es pensi que jugar contra el dotzè classificat serà cap passeig, perquè ja tenim l'exemple recent de l'empat contra el Santboià...\nEls canvis del Castelldefels respecte al partit d'anada també afecten a la plantilla: començant per la banqueta, on Lluís Albesa va suplir Dani Fernández a la jornada 14, i després d'estrenar-se amb derrota aquell dia, ja no ha tornat a perdre. I pel que fa a jugadors, han anat marxant durant la temporada homes com José Santos, Sani, Ortega, Jony o David Pociello. I, en canvi, s'han anat incorporant d'altres com el porter del Vista Alegre Planagumà, Jimmy, els jugadors del filial Quirante o Adri López, o també un ex-escapulat ben recent: Rubén Epitié, que ja ha fet 3 gols, com el de diumenge passat davant la Munta. A tots ells hem d'afegir futbolistes de solvència contrastada com Jorge Sánchez, Gilberto, Cervantes o l'altre Àlex Cano, pitxitxi mariner amb 8 gols, i botxí de l'Europa amb un doblet a la darrera Copa Catalunya.\nDe cara a aquest partit, Lluís Albesa no pot comptar amb el lesionat Aitor Lario.\nL'ex-escapulat Epitié, marcant diumenge contra la Munta (FOTO: Àlex Gallardo / UE Castelldefels.com)\nDarrerament, el Castelldefels se li dóna millor a l'Europa als Canyars que no al Nou Sardenya. I és que ja són 4 les temporades que han passat des de l'última victòria escapulada a Gràcia: l'1 de novembre de 2009, amb un triomf per 2-0, amb gols de Olmo i Padilla. A nivell global d'enfrontaments a casa i a fora en partits oficials, ja en són 20, amb 8 triomfs graciencs, 6 empats i 6 derrotes, amb 31 gols marcats i 21 d'encaixats (Font: CD oficial Història i Estadística CE Europa).\n1 de novembre de 2009, el darrer triomf a Gràcia contra els mariners (FONT: Hemeroteca Mundo Deportivo)\nEn una tarda de Diada marcada per la Via Catalana, l'Europa es va imposar per 0-2 als Canyars amb doblet del fusell Javi Sánchez, certificant un 4 de 4 que no succeïa des de feia 25 anys:\nDiumenge 2 de gener, 12h\n5 euros pensionistes, i socis de la Montañesa, Cerdanyola i Santfeliuenc\nPARTITS JORNADA 23:\nALTRES PARTITS CEE EUROPA:\n-Dissabte 15:30h, Son Fuster: SAN FRANCISCO - EUROPA JUVENIL (21ª jornada Divisió d'Honor, grup 3\n-Diumenge 12h, Camp del Centenari: BADALONA - EUROPA FEMENÍ (16ª jornada Segona Divisió, grup 3)\n-Diumenge 17h, Nou Sardenya: EUROPA B - GP3 (19ª jornada Quarta Catalana, grup 17)\nPublicat per Traperinho a 19:42 Cap comentari:\nEtiquetes de comentaris: Castelldefels, Europa B, Europa femení, Europa juvenil, La Prèvia, Lliga 2013 - 2014\nEuropadístiques Jornada 22\nExpulsions a favor: 5 (vs. Cornellà, i a Castelldefels, Montañesa, Manlleu i Gavà)\nExpulsions en contra: 5 (Alberto a camp Montañesa; M.Esteban, Cano i Dólera vs. Cerdanyola, i Cebri a Vilafranca)\nSequera golejadora = ratxa d'empats que feia més de 3 anys que no es repetia\n*Feia més de 3 anys que l'Europa no acumulava 3 empats seguits: va ser en les jornades 11, 12 i 13 de la temporada 2010-2011, quan va igualar els partits davant Palamós (2-2), Masnou (3-3) i precisament Gavà a la Bòbila (0-0). De fet, els escapulats acumulen més empats en les 3 darreres jornades que en les 19 prèvies.\n*L'equip ja fa 4 jornades seguides que marca només 1 gol; de fet, des del 5-0 a la Grama, només ha marcat 9 gols en 8 partits.\n*L'Europa acumula 9 rematades als pals en 19 jornades: Charly Ruiz va fer un travesser a St. Carles de La Ràpita; contra el Palamós l'equip va fer tants pals com en les 15 jornades prèvies (4: 1 de Cano, 2 de Camacho i 1 de Guzmán). Anteriorment Guzmán a Sant Boi havia fet un travesser, Cano un pal contra el Gavà, Marc Esteban un travesser a Castelldefels, i Diego un travesser contra el Cerdanyola.\n*Davant el Palamós, l'entrenador de l'Europa Pedro Dólera va complir el seu partit oficial nº 177 (168 de lliga, 2 de play-off i 7 de Copa Catalunya) convertint-se en el segon tècnic europeista amb més partits de la història, superant els 176 de Càndid Maurici. Ara mateix ja suma 183 partits, i si no hi ha cap imprevist, el 9 de març, al Nou Sardenya davant el Figueres, Dólera igualaria els 189 partits de Pep Moratalla, i la setmana següent, ni més ni menys que en el partidàs al camp de l'actual segon classificat, l'Ascó, entraria amb lletres d'or en la història del Club Esportiu Europa com a tècnic amb més partits oficials.\n*L'equip és el menys golejat de la lliga (16 dianes en contra) i el tercer més golejador (34 dianes, superat pel Cornellà amb 36, i el Palamós amb 40).\n*L'Europa ha sumat 22 punts de 30 possibles a casa, i és el segon millor local de la lliga (només superat pel Cornellà, amb 26 punts però amb 2 partits més de local). Al Nou Sardenya ja han caigut Cornellà, Gavà, Pobla de Mafumet, Ascó, Vilassar, Grama i Terrassa; hi ha empatat el Santboià, i han guanyat el Cerdanyola, en el pol·lèmic partit amb 3 expulsions, i el Palamós, en el partit dels 4 pals de l'Europa.\n*L'Europa ha sumat 22 punts de 36 a fora de casa i és el millor visitant de la lliga. Es va guanyar a St. Boi, Castelldefels, Rubí, Sant Feliu, Vilafranca i Masnou; es va empatar a Figueres, St. Carles de la Ràpita, Cornellà i Gavà; i es va perdre a Nou Barris i Manlleu.\nJavito ja és el millor pitxitxi de l'era Dólera, i iguala als millors de l'última dècada (FOTO: Àngel Garreta / Instagram CEEuropa)\n*L'Europa es va posar líder en solitari de Tercera el 17 de novembre, a la jornada 14, i des de llavors acumula 9 jornades al capdavant de la lliga.\n*Amb el gol a Gavà, Javi Sánchez en suma 12 i supera la millor marca d'un pitxitxi escapulat en l'era Dólera: fins ara eren els 11 que va fer Simón la temporada 2009-2010, i els que van fer Cebri i Segalés la 2010-2011. A més, iguala els millors pitxitxis de l'Europa de la darrera dècada: Albert Martínez (2006-2008) i Ángel López (2008-2009), amb 12 dianes; i és a només 9 d'entrar en el Top-10 dels millors pitxitxis en una temporada de la història de l'Europa.\n*Dels 11 gols de Javi Sánchez, 6 han estat amb la dreta i 6 amb el cap.\n*Els 4 gols de Camacho han estat en els últims 11 minuts de partit. De fet, en les dues temporades que porta al Nou Sardenya, dels 14 gols marcats fins ara... 13 han estat entre el minut 45 i el 90!! (12 a la 2ª part, i 1 en el 45' de la 1ª, l'any passat a Vilafranca)\n*Dels 34 gols de l'Europa a la lliga, 19 han estat amb cama dreta (56%), 4 amb cama esquerra (12%), i 11 de cap (31%). A més, a l'equip li van anul·lar 2 gols més de cap totalment legals, i un altre de dubtós.\nAlbert Cuadras, 23è jugador escapulat i 9è debutant en aquesta lliga\n*L'Europa ha encaixat gairebé el doble de gols a casa (10) que a fora (6): hi han marcat Cornellà (1), Gavà (1), Cerdanyola (3), Pobla de Mafumet (1), Ascó (1), Vilassar (1), Palamós (1) i Santboià (1).\n* L'equip gracienc ha deixat la porteria a zero 8 vegades en 22 jornades de lliga (l'any passat ho va fer en 18 partits de 38). 6 vegades ha estat a fora (Santboià, Castelldefels, Figueres, Rubí, Santfeliuenc i Masnou), i només 2 a casa (Grama i Terrassa).\n*L'Europa va estar 248 minuts sense encaixar cap gol. Els que van passar des del gol del fubolista del Vilassar Samuel Bayón al minut 77 d'aquell partit, fins a la diana de Valerio en el '55 del matx a Vilafranca. També va estar 225 minuts des de l'últim gol encaixat, entre el de Texidó al minut 52 del partit al camp de la Rapitenca, i el de Pelegrí al minut 7 a Cornellà.\n*Rafa Leva i Eloi Mir han encaixat 16 gols (13/3) i acumulen, doncs, una mitjana de 0'72 gols encaixats per partit (la lliga passada, l'Europa va tenir una mitjana de 0'65 gols encaixats per partit, rècord històric del club)\n-Rafa Leva ara és segon en la classificació del Zamora de la lliga, per darrere de Tato Burgada (Montañesa), amb una mitjana de 0'72 gols encaixats per partit (13 gols en 18 partits), pels 0'71 del porter de la Munta.\n*L'Europa s'ha quedat sense marcar 4 vegades en 20 jornades de lliga: ha estat en 3 partits a fora (Montañesa, Manlleu i Figueres) i 1 a casa (Palamós). De fet, l'Europa no es quedava sense marcar a casa des del 27 de maig, en el partit de play-off davant l'Arandina (0-1); l'últim rival de lliga regular que havia deixat la porteria a zero a Gràcia va ser precisament el Palamós (0-0), el 29 d'abril, en el partit de la classificació per al play-off.\n*A Cornellà, l'Europa va puntuar per primera vegada aquesta lliga aixecant un marcador en contra. Les 4 vegades anteriors que l'Europa havia anat per darrere en el marcador, no havia pogut remuntar: davant Muntanyesa (1-0), Cerdanyola (1-3), Manlleu (1-0) i Palamós (0-1).\nSegon penal en contra de l'Europa en aquesta lliga\n*L'equip porta 1 punt menys que l'any passat en aquesta mateixa jornada (44, pels 45 de l'any passat). Ara som líders amb 2 punts sobre el segon, mentre l'any passat, després de guanyar 1-0 al Vilassar, estàvem tercers a 7 punts del líder Olot i a 4 del Cornellà.\n*Segons explica Arrels Europeistes, contra la Grama Carlos Guzmán va arribar als 100 partits amb l'Europa: va debutar en un 2-5 a Amposta el 26 d'abril de 2009, i des de llavors acumula 108 partits, 7.018 minuts jugats, 9 gols, 12 targetes grogues i 1 vermella, i té un balanç de 51 triomfs, 27 empats i 30 derrotes.\n*Albert Cuadras es va convertir diumenge en el 23è futbolista que defensa la samarreta escapulada en aquesta lliga.\n*Els 6 nous fitxatges d'estiu han debutat amb l'Europa en lliga: contra el Cornellà, Guille Ramon i Javi Sánchez de titulars, i Charly Ruiz i Alegre a la 2ª part; contra el Santboià, Cristian Del Moral, que va ser titular; i a Castelldefels, el fins llavors lesionat Marc Esteban. Ara només falta per debutar un dels tres fitxatges d'hivern, Aitor Ramírez.\n*L'Europa ha rebut més de la meitat d'expulsions que en tota la lliga passada (5, per les 9 de tota la darrera campanya).\n*En canvi, també ha rebut les mateixes expulsions a favor que en tota la lliga passada (5). Això sí, tres van ser en temps afegit.\nDe les 5 expulsions als rivals, 3 han estat en temps afegit\n*18 dels 34 gols de l'Europa han estat en tram final de 1ª o 2ª part: els dos contra el Cornellà van ser en temps afegit (el d'Alberto en el temps extra de la 1ª part, i el de Javi Lara en el minut 93); el de Guille a Sant Boi a 9 minuts del final; el segon de Javi Sánchez contra el Gavà, al minut 87; el segon a Castelldefels, a 11 minuts per acabar; l'únic contra el Cerdanyola (Javi Lara de penal) en temps afegit; els dos darrers contra la Pobla, a 6 minuts del final (Guzmán) i en el penúltim (Camacho); el de Cano contra l'Ascó, a 6 minuts del descans; el de Camacho a Rubí, al 84; el de Camacho contra el Vilassar, al 79; el de Javi Sánchez a Sant Feliu al minut 86; el de Víctor contra la Grama, al 44; els de Cebri i Camacho en aquell mateix partit, al 77 i al 80; el de Javi Sánchez al Masnoul, al 44 de la 1ª part; i el de Javi Sánchez a Cornellà, al minut 87.\n*Dels 34 gols de l'Europa a la lliga, 19 han estat a la segona part (56%) i 15 a la primera (46%).\n*El 38% de gols en lliga de l'Europa (13 de 34) han estat en l'últim quart d'hora de partit. 9 gols han estat en els 10 últims minuts, i 6 en els darrers 5' o temps afegit.\n*5 dels 13 gols al darrer quart d'hora de partit han donat 9 punts més a l'equip gracienc (Cornellà, Santboià, Vilassar, Santfeliuenc i Cornellà). Dels altres 8, 7 han servit per sentenciar els partits de Gavà, Castelldefels, Pobla de Mafumet, Rubí i Grama. I el del Cerdanyola només va servir per maquillar la derrota.\n*Dels 50 gols que s'han marcat en els partits de l'Europa, 19 han estat en el darrer quart d'hora de partit (13 marcats per l'Europa i 6 pels rivals; un 38% del total).\n*Diego i Javi Lara lideren el rànquing d'assistències a l'Europa, amb 5 passades de gol. Amb 3 hi ha Camacho; amb 2, Cebri, Cano i Charly Ruiz; i amb 1 assistència Rovira i Alegre.\nSegona titularitat seguida per a l'ex-Gavà Albert Vivó\n*L'Europa ha guanyat els 2 últims partits contra el Vilassar, trencant una ratxa de 7 derrotes consecutives i 12 anys sense derrotar als maresmencs.\n*L'Europa ha guanyat els 3 últims partits de lliga contra el Rubí. Les dues darreres visites a Can Rosés més el del Nou Sardenya de la passada temporada.\n*L'Europa no ha perdut mai contra l'Ascó: de 3 enfrontaments, 2 victòries i 1 empat.\n*L'Europa continua sense guanyar mai la Montañesa en partit de lliga: 7 partits, 3 empats i 4 derrotes.\n*L'Europa suma 3 victòries consecutives en lliga contra el Gavà. L'any passat va guanyar els 2 partits de la lliga passada, i ara aquest.\nPublicat per Traperinho a 0:26 Cap comentari:\nEtiquetes de comentaris: estadístiques, Europadístiques, Gavà, Lliga 2013 - 2014\nPrèvia Europa - Castelldefels; a pel primer triomf...\nGavà 1 - Europa 1; condemnats a l'empat\nPrèvia Gavà - Europa; partit per reivindicar-se\nAitor Ramírez, tercer i últim reforç d'hivern\nCano, Alberto, Charly i Diego, convocats amb la se...\nEuropadístiques Jornada 21\nEuropa 1 - Santboià 1; no mereixíem guanyar\nPrèvia Europa - Santboià; a fer-se forts a casa\nL'Europa fitxa Albert Cuadras i dóna la baixa a Édgar\nAlbert Vivó: "Mai he estat campió de Tercera, i se...\nEuropadístiques Jornada 20\nCornellà 1 - Europa 1; un puntàs!\nPrèvia Cornellà - Europa; escac a un rival directe\nJavi Sánchez, a 2 gols dels millors pitxitxis esca...\nL'Europa fitxa al defensa del Prat Albert Vivó\nSabies que...? L'Europa només havia estat campió d...\nEuropadístiques Jornada 19\nMasnou 0 - Europa 1; patiment, rècord... i campion...\nPrèvia Masnou - Europa; i per què no començar 2014...\nDólera a La Xarxa: "Als Reis li demano repetir pla...\nL'Europa, contra la maledicció del primer partit d...


Totes les eines agrícoles amb rodes s'hauran de matricular\nLa DGT ordena homologar-les, registrar-les i passar la ITV || UP denuncia que és un “despropòsit” que comporta sobrecostos\n© Imatge d'arxiu d'una màquina de sembra directa.\nUnió de Pagesos (UP) va denunciar ahir que una instrucció de la Direcció General de Trànsit (DGT) passi a considerar, des del 21 de febrer passat, vehicles totes les eines que necessitin una roda de suport per desplaçar-se com les arades, rodets o màquines de sembra directa, entre altres, i que no vagin suspesos, que suposen aproximadament un 40% del total de les eines agrícoles.\nAquesta instrucció, que s’ha pres, segons la DGT, per adaptar-se a la normativa europea, comporta que a partir d’ara aquestes eines tindran les mateixes obligacions que la resta de maquinària agrícola per circular per les vies públiques i hauran d’estar homologats, matriculats, inscrits al Registre Oficial de maquinària agrícola, disposar d’assegurança i haver passat la ITV prèviament. Si no, hauran de ser transportats dins d’un remolc.\nLes eines hauran d’estar homologades, registrades i amb assegurança i haver passat la ITV\nTenint en compte que hi ha zones en les quals encara se sembra cereal d’hivern, i que d’aquí a dos mesos ja es començarà a sembrar el d’estiu, UP considera un “despropòsit” la publicació d’aquesta instrucció, pels sobrecostos injustificats que suposarà a l’agricultura, immersa en una greu crisi de preus. Per aquests motius, UP ha demanat una reunió urgent amb el director general de la DGT, Pere Navarro, perquè es faci una rectificació i, paral·lelament, estudia què es pot fer jurídicament en cas que no el ministeri de l’Interior no rectifiqui.\nPer al sindicat és encara més inadmissible que s’hagi publicat la instrucció sense cap moratòria per aplicar-ho, ja que implicarà un sobrecost l’adaptació. Va explicar, d’altra banda, que en molts casos aquesta maquinària la fa el ferrer del poble i és impossible homologar-la.\nA més a més, va afirmar que provocarà pèrdues al pagès, ja que aquest no podrà fer les tasques de preparació del sòl ni la sembra en el moment que ho consideri adequat, tenint en compte que el procés d’homologació de la maquinària i la matriculació no es pot fer d’un dia per l’altre.


La BBC analitza avui en un reportatge quin impacte econòmic tindria la independència de Catalunya, i recorda que té una economia equiparable a la de Dinamarca. L'emissora britànica entrevista diversos experts, que apunten a resultats molt diferents segons si la independència és finalment pactada o si només té sortida per una via unilateral.\n"Molts economistes ―partidaris o contraris a la independència― coincideixen en el fet que una Catalunya independent podria tenir un futur brillant un cop resoltes les seves diferències amb Madrid i la UE", resumeix.\nL'emissora ha entrevistat l'economista Santiago Niño-Becerra, que apunta aquesta mateixa idea. "Les transicions sempre són dolentes, però a mitjà i llarg termini el saldo de guanys i despeses serà rendible per a Catalunya". "Hi ha al voltant de 300 estudis acadèmics que mostren que una Catalunya independent seria exitosa, i només 10 diuen que no ho seria", afegeix. La BBC defineix Becerra com a independentista.\nNiño-Becerra precisa que quan s'arribi a la independència "el primer problema a resoldre serà determinar l'import del deute públic espanyol que correspon assumir a Catalunya". "En la meva opinió, però, no hauria d'assumir cap deute perquè ja ha pagat molt [amb el dèficit fiscal]", apunta.\nLa BBC afirma que aquesta reflexió sobre el deute públic a repartir ara per ara és hipotètica, i que "molts analistes argumenten que Madrid mai no permetrà que Catalunya s'independitzi, i menys encara, un referèndum sobre la independència". Becerra assenyala, però, que la independència podria ser gradual, per etapes, "fins que ja no tingui sentit formar part d'Espanya".\nL'emissora també parla amb un economista unionista. Segons l'economista Àngel Talavera, de l'Oxford Economics, a qui defineix com a contrari a la independència, "la transició a la independència seria relativament indolora si es fes a través d'un referèndum legalment vinculant". Però apunta que aquesta solució pactada amb el govern espanyol és "molt improbable que passi".\nEn la hipòtesi d'independència no pactada, Talavera preveu problemes de comerç amb la Unió Europea i Espanya, "que són de moment els seus grans socis comercials". Segons Talavera, la inversió estrangera cauria, Madrid podria tallar la línia de crèdit i podria bloquejar la reincorporació de Catalunya a la UE.\nSegons la BBC, la incertesa sobre si hi haurà independència ha perjudicat la indústria turística i el mercat immobiliari. Però reconeix que Catalunya atrau inversió directa estrangera de grans firmes com Amazon i Uniqlo. "Al febrer es va classificar com la millor regió sud-europea per a la inversió estrangera per al 2018 i el 2019 per a FDi Magazine, una publicació del Financial Times, afegeix.\nL'emissora britànica apunta que per als independentistes la possible penalització econòmica de la secessió, a curt termini, "és un preu a pagar" per quedar lliures de la tutela de Madrid.\nunionisme El vídeo que desmunta la Catalunya d'Arrimadas Alba Solé


Gran expectació per la presentació de la «Guia dels pobles» al municipi\n04 març 2021 13:26\nEstudis de la UIB demostren que el centre de l'Illa és en aquest poble\n02 febrer 2003\nUnes 300 persones es reuniren divendres vespre a Costitx per a la presentació de la Guia dels pobles de Mallorca, que edita el Grup Serra i el Consell Insular de Mallorca. L'acte fou conduït per la presidenta del Consell i batlessa de la localitat des de 1983, Maria Antònia Munar, que en el seu discurs destacà que «el suport del Consell de Mallorca a aquest projecte ve donat pel fet que la guia és una eina per fer arribar el patrimoni i la història a tothom, ja que està enfocada principalment a la gent gran que no pogué aprendre a llegir en mallorquí i als escolars». Munar afegí que «Costitx és màgic. És el millor poble del món i, segons els últims estudis de la Universitat de les Illes Balears, és el punt zero, és a dir, el centre de l'illa de Mallorca». Després de la presidenta del Consell de Mallorca, la paraula passà a Margalida Tur (coordinadora de la col·lecció de les guies dels pobles de Mallorca), que comentà «la mancança de bibliografia actualitzada sobre els pobles de Mallorca i que les guies intenten corregir». La coordinadora subratllà a més el fet que aquestes guies les editi el Grup Serra, «que sempre s'ha destacat per la defensa del català amb projectes com la Gran Enciclopèdia de Mallorca, el Qui és qui a Mallorca o el Die Balearen». A continuació intervingueren els autors de l'obra, Antoni Ordinas, que ha realitzat la part de geografia; Catalina Horrach i Joana Maria Arrom, els quals posaren en relleu la tasca duita a terme en la recopilació de la informació.\nLa guia de Costitx, la número 42 de la col·lecció, sobresurt per la seva exhaustivitat. Repassa la història de la vila i fa especial èmfasi en les restes arqueològiques existents, entre les quals destaquen els caps de bou, que malauradament es conserven a Madrid, malgrat que al poble n'hi hagi una rèplica. També inclou un apartat dedicat a l'Observatori Astronòmic de Mallorca. Així mateix és important la descripció del patrimoni, en especial de l'església parroquial, com també els personatges excel·lits, tots dones. Per acabar, destaca un apartat de serveis a disposició dels ciutadans.\nA l'acte assistí també el president del Grup Serra, Pere Serra, que rebé de mans de la batlessa, Maria Antònia Munar, una imatge del cap de bou representatiu de la troballa arqueològica que tingué lloc a Costitx.


Dijous Oberts virtuals | Hangar\nDijous Oberts virtua...\nDijous Oberts virtuals\nA causa de les actuals mesures de distanciament derivades de la crisi de la Covid-19, el programa Dijous Oberts es trasllada temporalment als servidors d’Hangar, amb l’objectiu de continuar sent un punt de trobada -ara virtual- per accedir a expertxs tecnològicxs en eines lliures i col·lectius amb els quals col·laborar i compartir recursos per desenvolupar projectes.\nPer tant, a partir del 7 de maig, tots els dijous de 17 a 21 h, IMVEC, BeAnotherLab, TMTMTM, TOPLAP i Miguel Ángel de Heras i Andrea Noni -del lab d’interacció i de sistemes respectivament- estaran disponibles a riot.hangar.org tant per a intercanviar idees, recursos, rebre assessories o resoldre dubtes, com per donar a conèixer en què estan treballant els Labs i col·lectius.\nSi ja tens un compte en algun servidor de xat Matrix/Riot, pots entrar directament afegint des del teu compte la sala #dijous_oberts:hangar.org.\nSi no tens un compte:\n– Oferim la possibilitat de crear-te una a https://riot.hangar.org (es demanarà verificació via email).\n– Pots accedir com a visitant des de https://riot.hangar.org, entrant en “Directori de Sales” i clicant “Unir-se” a “Open Thursdays”.